Πύργος 02-02-2016

 Α.Π.: 161

**ΔΕΛΤΙΟ ΤΥΠΟΥ**

**ΚΑΘΟΛΙΚΗ ΣΥΜΜΕΤΟΧΗ ΤΩΝ ΓΙΑΤΡΩΝ ΣΤΗΝ ΑΠΕΡΓΙΑ ΤΗΣ ΠΕΜΠΤΗΣ 04-02-2016**

Ο Ιατρικός Σύλλογος Πύργου-Ολυμπίας συμμετέχει ενεργά στη Γενική απεργία που προκηρύσσει η ΓΣΕΕ και η ΑΔΕΔΥ την Πέμπτη 4 Φλεβάρη και καλεί όλους τους γιατρούς μέλη του του Δημόσιου αλλά και του ιδιωτικού τομέα να συμμετέχουν μαζικά στο συλλαλητήριο που θα γίνει στο Διοικητήριο στις 11.00 το πρωί.

Αγωνιζόμαστε για την πλήρη απόσυρση του κυβερνητικού προσχεδίου για το «νέο ασφαλιστικό» που ουσιαστικά βάζει ταφόπλακα σε όλους τους ελεύθερους επαγγελματίες, δημεύοντας ουσιαστικά την εργασία και τις δραστηριότητές τους.

Ενημερώνουμε το κοινό πώς την Πέμπτη λόγω της γενικής απεργίας η Δημόσιες δομές υγείας θα λειτουργήσουν με προσωπικό ασφαλείας.

Τέλος καλούμε όλους τους πολίτες σε συμπαράσταση, με τη συμμετοχή τους στο συλλαλητήριο για να συνεχίσουν να βρίσκουν ανοικτά ιατρεία και τις επόμενες ημέρες.

Για το Διοικητικό Συμβούλιο

 Ο Πρόεδρος Ο Αντιπρόεδρος Ο Γεν. Γραμματέας

Νίκος Κατσαρός Ευάγγελος Παπαγεωργίου Χρήστος Γιαννικούλης